# gouzout ar stek
## Brezhoneg
### Etimologiezh

    Diwar ar verb gouzout, ar ger-mell strizh ar hag an anv-kadarn stek.

### Troienn

gouzout ar stek /ˌɡuzudarˈstekː/
* Gouzout an doare.
** — Ginaouec, eme Eujen, ne c'houzout ket ar stek, var a velan. — (Yann-Vari Nedeleg, Histor Coll-Bara, Feiz ha Breiz niv. 29, 1876, p. 221b.)
** O! ya! met me a oar ar stek. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 12.)
** [...] ; evit ar pezh a selle ouzh levial, ouzh plegañ, diskar, sevel pe dreiñ ar gouelioù diouzh ma veze an avel, e ouien ar stek kerkoulz ha den, [...]. — (Jarl Priel, An Teirgwern Pembroke, Al Liamm, 1959, p. 82.)
** — Ya moarvat ! Gouzout a ran ar stek, gant an trolled. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 298.)
* Gouzout ar stek da ober un dra bennak : gouzout an tu da ober un dra bennak:
** Pa veze lidet e Priel un eured e ti tud a-beadra, ur vadeziant pe obidoù war an ton bras, bep gwech e veze pedet Soaz Sapeur d'ober war-dro ar gegin, rak gout 'ouie koulz ha den ar stek d'aozañ boued. — (Jarl Priel, Va Zammig Buhez, Al Liamm, 1954, p. 11.)

#### Troiennoù heñvelster

* kaout ar stek

#### Troidigezhioù

* galleg : savoir s'y prendre , savoir y faire